**SLOVENSKÁ ÚSTREDNÁ HVEZDÁREŇ V HURBANOVE** **V SPOLUPRÁCI S HVEZDÁRŇOU V MEDZEVE**

 ***vyhlasujú*** ***XXXIII. ročník celoslovenskej výtvarnej súťaže***

**VESMÍR OČAMI DETÍ 2018**

**Súťaž prebehne v dvoch etapách:**

1. etapa - okresné kolá (spádová oblasť)

2. etapa - celoslovenské  kolo

**Podmienky súťaže:** Súťažiť sa bude v piatich kategóriách:

1. kategória - MŠ

2. kategória - 0. - 4. ročník ZŠ

3. kategória - 5. - 9. ročník ZŠ

4. kategória - základné umelecké školy - 1. - 4. ročník ZUŠ a prípravné štúdium ZUŠ

5. kategória - základné umelecké školy - 5. - 8. ročník ZUŠ

**Do súťaže je možné poslať výkresy spracované ľubovoľnou výtvarnou technikou o formáte maximálne A2. Príloha: vzor na vyplnenie zadnej strany výkresu!**

Na zadnú stranu práce treba napísať názov práce, meno a adresu autora, jeho vek, kategóriu, triedu a meno vyučujúceho **tlačeným písmom**. Každá práca musí byť označená pečiatkou školy. **V súťaži budú hodnotené len práce jednotlivcov. Výkresy sa stávajú majetkom vyhlasovateľa.**

Do celoslovenského kola vyberie regionálna porota z každej kategórie 5 prác a organizátor regionálneho kola ich doručí so zoznamom zúčastnených škôl do 31. marca 2018 do SÚH v Hurbanove. Zasadnutie poroty celoslovenského kola je naplánované na 10. apríla 2018.

Výstava víťazných a vybraných prác celoslovenského kola bude inštalovaná v priestoroch Slovenskej ústrednej hvezdárne v Hurbanove a potom podľa požiadaviek v astronomických a kultúrnych zariadeniach na Slovensku. **Práce, ktoré neboli hodnotené v regionálnom kole, nebudú zaradené do celoslovenského kola.**

**Súťažné práce v 1. etape posielajte, prípadne osobne doručte organizátorovi regionálneho kola *do 9. marca 2018* na adresu: Hvezdáreň Medzev, Štóska č. 174, 044 25 Medzev, alebo KCÚBaR, Hlavná 52, 045 01 Moldava nad Bodvou**

Zasadnutie poroty regionálneho kola bude 15.3.2018 vo Hvezdárni Medzev.

**Slávnostná vernisáž s odovzdávaním cien a prehliadkou výstavy všetkých zaslaných prác sa uskutoční vo Hvezdárni Medzev, Štóska 174, dňa: 22.3.2018 o 14:00 h**